Middelsstore (13-20 millimeter), mørke trebukker, dekkvingene oftest lyst rødbrune eller gulbrune (dette kan være forskjellig mellom hann og hunn). Kroppsformen er noe bred, bredest ved dekkvingenes rot. Kroppen er kledt med fine, gulaktige hår. Antennene er tynne og kortere enn kroppen. Pronotum er mer eller mindre klokkeformet, smalere enn dekkvingene som er tydelig avsmalnende bakover. Beina er mørke, nokså lange og tynne.